ไม่ได้มากินเกือบ 2ปี วันนี้คุณแฟนอยากกินขนมจีนน้ำยา เลยได้โอกาสมาลองอีกครั้ง มาถึงเกือบๆ 11โมง ลูกค้าเกือบเต็มร้านแล้ว อย่าช้าลุยกันเลย
น้ำยากะทิ  รสชาติออกแนวจืดๆหวานๆไปหน่อย ไม่ค่อยเข้มข้นเท่าที่ควร
เขียวหวานลูกชิ้นปลากราย ก็ออกแนวจืดๆไปเหมือนน้ำยากะทิ คงทำรสชาติออกแนวกลางๆจะได้กินกันได้ทุกวัย
น้ำยาใต้ อันนี้อร่อยเลย รสชาติเข้มข้น ถ้าเผ็ดกว่านี้อีกสักหน่อย จะหรอยแรงเลย
ขนมจีนใส่ตะกร้าพร้อมมีซีลปิดมาให้ สะอาดดีเลย แต่ถ้าเพิ่มปริมาณอีกสักหน่อยก็จะแจ่มเลย
ไข่ต้ม น่าจะใช้ไข่อายุหลายวันหน่อย จะได้แกะง่ายกว่านี้ 
ปีกไก่ทอด จานนี้กรอบอร่อยเลย คุณลูกสาวชอบมาก
สรุป รสชาติถ้าใครชอบแบบเข้มข้น รสจัดๆอาจจะผิดหวังไปหน่อย แต่ก็เหมาะสำหรับทุกคนในครอบครัว
ปล.พนง.น้อยไปหน่อย เวลาสั่งเพิ่ม หรือเก็บตัง อาจจะรอนานนิดนึง